En 48-årig kvinde måtte fredag morgen en tur på skadestuen i Aalborg efter at være blevet ramt af en bil, da hun kom kørende ad Byplanvej. - En 32-årig mand kommer kørende ad Nøhr Sørensens Vej og skal over Byplanvej til Hellevangen, og så overser han cyklisten, der kommer kørende langs Byplanvej, fortæller vagtchef ved Nordjyllands Politi Per Jørgensen. Den 48-årige kvindes skader var dog ikke alvorlige. Den 32-årige kan nu se frem til en sigtelse for ikke at overholde sin vigepligt. - Straffen for det kan gå lige fra bøde til en betinget frakendelse af kørekortet. Nu har vi sigtet ham og så skal vores jurister vurdere, hvad der videre skal ske, siger vagtchefen.
Måtte en tur på skadestuen efter påkørsel.